ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ കോവിഡ്-19 വാക്സിനേഷനുകളുടെ ആകെ എണ്ണം 85 കോടി എന്ന നാഴികക്കല്ലു പിന്നിട്ടു
കഴിഞ്ഞ 24 മണിക്കൂറിനിടെ 68 ലക്ഷത്തിലേറെ ഡോസുകൾ നൽകി
രോഗമുക്തി നിരക്ക് നിലവിൽ 97.77%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 28,326 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 0.9%
പ്രതിവാര രോഗസ്ഥിരീകരണ നിരക്ക്  തുടർച്ചയായ 93-ാം ദിവസവും 3 ശതമാനത്തിൽ താഴെ
കഴിഞ്ഞ 24 മണിക്കൂറിനിടെ നൽകിയ 68,42,786 ഡോസുൾപ്പെടെ, ഇന്നു രാവിലെ 7 വരെയുള്ള കണക്കനുസരിച്ച് 83,64,110 സെഷനുകളിലൂടെ ആകെ 85 കോടിയിലേറെ  ഡോസ് വാക്സിൻ നൽകി.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 1,03,71,245
രണ്ടാം ഡോസ് 88,28,268
മുന്നണിപ്പോരാളികൾ
ഒന്നാം ഡോസ് 1,83,48,990
രണ്ടാം ഡോസ് 1,48,10,221
18-44 പ്രായപരിധിയിലുള്ളവർ
ഒന്നാം ഡോസ് 34,66,84,035
രണ്ടാം ഡോസ് 7,34,36,483
45-59 പ്രായപരിധിയിലുള്ളവർ
ഒന്നാം ഡോസ് 15,59,65,608
രണ്ടാം ഡോസ് 7,35,71,780
60നുമേൽ പ്രായമുള്ളവർ
ഒന്നാം ഡോസ് 9,94,61,207
രണ്ടാം ഡോസ് 5,46,03,690
ആകെ 85,60,81,527
കഴിഞ്ഞ 24 മണിക്കൂറിനുള്ളിൽ 26,032 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,29,02,351 ആയി.
ദേശീയ രോഗമുക്തി നിരക്ക് 97.77% ആണ്. 2020 മാർച്ചിനുശേഷമുള്ള ഏറ്റവും ഉയർന്ന നിരക്കാണിത്.
തുടർച്ചയായ 91-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 28,326 പേർക്കാണ്.
നിലവിൽ രാജ്യത്തു ചികിത്സയിലുള്ളത് 3,03,476 പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.9 ശതമാനമാണ്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 14,88,945 പരിശോധനകൾ നടത്തി. ആകെ 56.32 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.98 ശതമാനമാണ്. കഴിഞ്ഞ 93 ദിവസമായി ഇത് 3 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 1.9 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 27 ദിവസമായി 3 ശതമാനത്തിൽ താഴെയാണ്. തുടർച്ചയായ 110-ാം ദിവസവും ഇത് 5 ശതമാനത്തിൽ താഴെയാണ്.
(Visitor Counter : 127
വ്യോമയാന മന്ത്രാലയം
വിമാനയാത്രാക്കൂലി DGCA മാസാടിസ്ഥാനത്തിൽ നിരീക്ഷിക്കുന്നു
ന്യൂ ഡൽഹി: മാർച്ച് 28 , 2022
വിമാനയാത്രാക്കൂലി പൊതുവെ ഗവണ്മെന്റിന്റെ നിയന്ത്രണത്തിന് വിധേയമല്ല. 1937 ലെ എയർക്രാഫ്റ്റ് ചട്ടം 135, ഉപ ചട്ടം  പ്രകാരം, പ്രവർത്തനച്ചെലവ്, സേവന സവിശേഷതകൾ, ന്യായമായ ലാഭം, നിലവിലുള്ള പൊതു യാത്രാക്കൂലി എന്നിവയുൾപ്പെടെയുള്ള പ്രസക്ത ഘടകങ്ങൾ പരിഗണിച്ച് ന്യായമായ യാത്രാക്കൂലി നിശ്ചയിക്കാൻ വിമാനക്കമ്പനികൾക്ക് സ്വാതന്ത്ര്യമുണ്ട്. 1937 ലെ എയർക്രാഫ്റ്റ് ചട്ടത്തിന്റെ, ചട്ടം 135, ഉപ ചട്ടം  പ്രകാരം, വിമാനക്കമ്പനികൾ നിശ്ചയിക്കപ്പെട്ട വിമാനയാത്രാക്കൂലി അവരുടെ വെബ്സൈറ്റിൽ പ്രസിദ്ധീകരിക്കുന്നു.
ആഭ്യന്തര വിമാനക്കമ്പനികൾ ഈടാക്കുന്ന അമിത നിരക്കും വിമാനക്കൂലിയിലെ പെട്ടെന്നുള്ള വൻവർദ്ധനവും തടയുന്നതിനായി, DGCA 2010-ൽ എയർ ട്രാൻസ്പോർട്ട് സർക്കുലർ 02 പുറപ്പെടുവിച്ചു. അതിൽ വിമാനക്കമ്പനികൾ അതത് വെബ്സൈറ്റുകളിൽ അവരുടെ സമസ്ത ശൃംഖലകളിലും വിവിധ തരം നിരക്കുകളിലുള്ള താരിഫ് ഷീറ്റ് പ്രദർശിപ്പിക്കേണ്ടതുണ്ട്.
DGCA യ്ക്ക് ഒരു താരിഫ് മോണിറ്ററിംഗ് യൂണിറ്റ് നിലവിലുണ്ട്. വിമാനക്കമ്പനികൾ പ്രഖ്യാപിച്ച പരിധിക്ക് അപ്പുറം നിരക്ക് ഈടാക്കുന്നില്ലെന്ന് ഉറപ്പാക്കാൻ ചില റൂട്ടുകളിലെ വിമാന നിരക്ക് പ്രതിമാസ അടിസ്ഥാനത്തിൽ നിരീക്ഷിച്ചു വരുന്നു.
കോവിഡ് -19 മഹാമാരി സൃഷ്ടിച്ച പ്രത്യേക സാഹചര്യങ്ങൾ കാരണം, യാത്രക്കാരുടെയും വിമാനക്കമ്പനികളുടെയും താൽപ്പര്യങ്ങൾ സംരക്ഷിക്കുന്നതിനുള്ള പ്രത്യേക നടപടിയായി, ഉയർന്നതും താഴ്ന്നതുമായ പരിധി നിശ്ചയിക്കപ്പെട്ട ഫെയർ ബാൻഡുകൾ ഗവണ്മെന്റ് അവതരിപ്പിച്ചു.
നിലവിൽ, 15 ദിവസത്തിലൊരിക്കൽ മാറും വിധമുള്ള നിരക്ക് പരിധി സംവിധാനമാണ് ബാധകമായിട്ടുള്ളത്. സ്ഥിതിഗതികൾ ഗവണ്മെന്റ് നിരന്തരം അവലോകനം ചെയ്യുന്നു. കൂടാതെ, ആഭ്യന്തര വിമാനക്കമ്പനികൾ ഈടാക്കുന്ന അമിത നിരക്കും വിമാനക്കൂലിയിലെ പെട്ടെന്നുള്ള വൻവർദ്ധനവും സർവീസ് നടത്തിപ്പ് സംബന്ധിച്ച തീരുമാനങ്ങളും നിരക്ക് പരിധിയിൽ ഇളവ് വരുത്തുന്നതും നിലവിലുള്ള കോവിഡ് -19 സാഹചര്യം, പ്രവർത്തന സ്ഥിതി, യാത്രക്കാരുടെ ആവശ്യം എന്നിവയ്ക്ക് വിധേയമാണ്.
ഇന്ന് രാജ്യസഭയിൽ ഒരു ചോദ്യത്തിന് രേഖാമൂലം നൽകിയ മറുപടിയിൽ സിവിൽ വ്യോമയാന സഹമന്ത്രി ജനറൽ  വി.കെ.സിംഗ് ആണ് ഈ വിവരം അറിയിച്ചത്.
IE/SKY
(Visitor Counter : 115
PIB Headquarters
കാലാവസ്ഥ വ്യതിയാനം: ഗവേഷകർക്ക് അറിവ് പകരാൻ വിന്റർ സ്കൂൾ വരുന്നു
21 ദിവസത്തെ ശാസ്ത്രീയ ചർച്ചകൾക്ക് വേദിയാകുന്ന വിന്റർ സ്കൂൾ സംഘടിപ്പിക്കുന്നത് സിഎംഎഫ്ആർഐ
കൊച്ചി: കാലാവസ്ഥ വ്യതിയാനവുമായി ബന്ധപ്പെട്ട ഏറ്റവും പുതിയ പ്രവണതകൾ ചർച്ച ചെയ്യുന്നതിന് കേന്ദ്ര സമുദ്രമത്സ്യ ഗവേഷണ സ്ഥാപനം  വിന്റർ സ്കൂൾ സംഘടിപ്പിക്കുന്നു. നവംബർ 8 മുതൽ 29 വരെ സിഎംഎഫ്ആർഐയിൽ നടക്കുന്ന വിന്റർ സ്കൂളിൽ കാലാവസ്ഥ വ്യതിയാനം കടലിന്റെ ആവാസവ്യവസ്ഥയെയും മത്സ്യസമ്പത്തിനെയും ഏതുരീതിയിലാണ് ബാധിക്കുന്നതെന്നതാണ് പ്രധാന ചർച്ചാവിഷയം. സംസ്ഥാനത്ത് ഈയിടെയുണ്ടായ പ്രളയവും ലോകത്തിന്റെ വിവിധ ഭാഗങ്ങളിൽ സംഭവിച്ചു വരുന്ന പ്രകൃതിക്ഷോഭങ്ങളും കാലാവസ്ഥ വ്യതിയാനത്തിന്റെ പ്രതിഫലനമാണെന്ന വാദങ്ങൾക്കിടയിൽ വിന്റർ സ്കൂളിലെ സംവാദങ്ങൾക്ക് പ്രാധാന്യമേറും.
സമുദ്രോപരിതലത്തിലെ ചൂടിന്റെ വർധനവ്, അമ്ലീകരണം, കടൽ ജീവജാലങ്ങളുടെ ആവാസവ്യവസ്ഥയിലുണ്ടായിക്കൊണ്ടിരിക്കുന്ന മാറ്റങ്ങൾ, ഇവ നേരിടുന്നതിന് ക്ലൈമറ്റ് സ്മാർട്ട് വില്ലേജുകൾ വികസിപ്പിക്കൽ തുടങ്ങിയ മേഖലകളിൽ പ്രമുഖ ശാസ്ത്രജ്ഞരുടെയും അക്കാദമിക് വിദഗ്ധരുടെയും മേൽനോട്ടത്തിൽ ചർച്ചകൾ നടക്കും. രാജ്യത്തിന്റെ വിവിധ ഭാഗങ്ങളിലായി ഈ മേഖലയിൽ പ്രവർത്തിക്കുന്നവർക്ക് കാലാവസ്ഥ വ്യതിയാനവുമായി ബന്ധപ്പെട്ട ബോധവൽക്കരണം നൽകുകയാണ് പരിപാടിയുടെ ലക്ഷ്യം. കടലിന്റെ ഉപരിതത്തിൽ ചൂട് ക്രമാതീതമായി ഉയരുന്നത് മത്സ്യസമ്പത്തിനെ സാരമായി ബാധിക്കുന്നുണ്ടെന്നാണ് കണ്ടെത്തൽ. ഇക്കാര്യം വിശദമായി ചർച്ച ചെയ്യുന്നതോടൊപ്പം പരിഹാര മാർഗ്ഗങ്ങൾ സ്വീകരിക്കുന്നതിനുള്ള നടപടികൾ വികസിപ്പിക്കുന്നതുമായി ബന്ധപ്പെട്ടും ചർച്ചകളുണ്ടാകും.
സിഎംഎഫ്ആർഐയിലെ നാഷണൽ ഇന്നൊവേഷൻസ് ഇൻ ക്ലൈമറ്റ് റെസിലിയന്റ് അഗ്രികൾച്ചർ  ഗവേഷണ പദ്ധതിക്ക് കീഴിലാണ് പരിപാടി. അക്കാദമിക് പ്രാധാന്യത്തോടെ നടക്കുന്ന വിന്റർ സ്കൂളിൽ കാലാവസ്ഥ വ്യതിയാനവുമായി ബന്ധപ്പെട്ട വിവിധ വിഷയങ്ങളിൽ ചർച്ചകൾ നടക്കും. ഭാരതീയ കാർഷിക ഗവേഷണ കൗൺസിലിന്റെ  സാമ്പത്തിക സഹായത്തോടെ നടത്തുന്ന പരിപാടിയിൽ ഐസിഎആർ ഗവേഷണ സ്ഥാപനങ്ങളിലെ ശാസ്ത്രജ്ഞർ, കാർഷിക സർവകലാശാലകളിലെയും മറ്റ് സർവകലാശാലകളിൽ കാർഷിക വിഷയങ്ങങ്ങൾ പഠിപ്പിക്കുന്ന അസിസ്റ്റന്റ് പ്രൊഫസർ തസ്തികയിലുള്ളവർക്കും സിഎംഎഫ്ആർഐയുടെ വിന്റർ സ്കൂളിൽ പങ്കെടുക്കാം. അപേക്ഷകർക്ക് കാലാവസ്ഥ വ്യതിയാന-അനുബന്ധ വിഷയങ്ങളിലെ പ്രാഥമിക അവബോധത്തോടൊപ്പം ശാസ്ത്രവിഷയങ്ങളിൽ ബിരുദാനന്തര ബിരുദവുമുണ്ടായിരിക്കണമെന്ന് നിക്ര പദ്ധതിയുടെ മുഖ്യ ഗവേഷകനും വിന്റർ സ്കൂളിന്റെ കോഴ്സ് ഡയറക്ടറുമായ ഡോ പി യു സക്കറിയ അറിയിച്ചു. കൂടുതൽ വിവരങ്ങൾക്ക് വെബ്സൈറ്റ് - www.cbp.icar.gov.in, www.cmfri.org.in സന്ദർശിക്കുക.
(Visitor Counter : 18
ഉപരാഷ്ട്രപതിയുടെ കാര്യാലയം
സാങ്കേതിക ശേഷികൾക്കൊപ്പം സാമൂഹ്യ പരവും വൈകാരികവുമായ നൈപുണ്യങ്ങളും എൻജിനീയറിങ് വിദ്യാർഥികൾക്ക് ഉണ്ടായിരിക്കണമെന്ന് ഉപരാഷ്ട്രപതി
ന്യൂഡൽഹി, മാർച്ച് 04,2021
സാങ്കേതിക ശേഷികൾക്കൊപ്പം സാമൂഹ്യ പരവും വൈകാരികവുമായ നൈപുണ്യങ്ങളും എൻജിനീയറിങ് വിദ്യാർഥികൾക്ക് ഉണ്ടായിരിക്കണമെന്ന് ഉപരാഷ്ട്രപതി ശ്രീ എം വെങ്കയ്യ നായിഡു. അനുദിനം മാറുന്ന ലോകത്തോട് അതിവേഗം പൊരുത്തപ്പെട്ട് ജീവിക്കാൻ ഈ കഴിവുകൾ അവരെ സഹായിക്കും എന്നും അദ്ദേഹം ഓർമ്മിപ്പിച്ചു
ഐഐടി തിരുപ്പതിയുടെ ആറാമത് സ്ഥാപകദിനത്തിൽ വിദ്യാർഥികളുമായി സംവദിച്ച ഉപരാഷ്ട്രപതി, സാമൂഹ്യപരമായ പ്രാധാന്യങ്ങൾ അനുസരിച്ച് തങ്ങളുടെ അറിവുകളെ ഉപയോഗപ്പെടുത്താൻ വിദ്യാർഥികൾ ശ്രദ്ധിക്കണമെന്നും അഭ്യർത്ഥിച്ചു
ഓരോവർഷവും പഠനം പൂർത്തിയാക്കി പുറത്തിറങ്ങുന്ന 15 ലക്ഷം എൻജിനീയറിങ് ബിരുദധാരികളിൽ കേവലം ഏഴ് ശതമാനം മാത്രമാണ് ഉന്നത ശേഷികൾ ആവശ്യമുള്ള എൻജിനീയറിങ് ജോലികൾക്ക് അനുയോജ്യരായവർ എന്ന ആശങ്കയും അദ്ദേഹം പങ്കുവച്ചു. വിദ്യാർഥികളുടെ തൊഴിൽ ക്ഷമത വർദ്ധിപ്പിക്കേണ്ടതുണ്ട് എന്നും, തൊഴിലിന്റെ ലോകത്തിന് ആവശ്യമായ ശേഷികൾ അവർക്ക് ലഭ്യമാക്കേണ്ടതുണ്ട് എന്നും ഉപരാഷ്ട്രപതി ചൂണ്ടിക്കാട്ടി
രാജ്യത്തെ വിദ്യാഭ്യാസ സമൂഹവും വ്യവസായ സംരംഭങ്ങളും തമ്മിൽ ശക്തമായ ഒരു ബന്ധം വളർത്തിയെടുക്കേണ്ടത് ആവശ്യമാണെന്നും ഉപരാഷ്ട്രപതി ഓർമിപ്പിച്ചു
IE/SKY
(Visitor Counter : 87
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 95.89 കോടി ഡോസ് വാക്സിൻ
(കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 14,313 പേർക്ക്; 224 ദിവസത്തിനിടെ ഏറ്റവും കുറവ്
രോഗമുക്തി നിരക്ക് 98.04%; 2020 മാർച്ചിനുശേഷം ഏറ്റവും ഉയർന്ന നിലയിൽ
കഴിഞ്ഞ 24 മണിക്കൂറിനിടെ 26,579 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,33,20,057 ആയി
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തിൽ താഴെ മാത്രം; നിലവിൽ 0.63 ശതമാനം; 2020 മാർച്ചിനുശേഷം ഏറ്റവും കുറഞ്ഞ നിലയിൽ
രാജ്യത്ത് നിലവിൽ ചികിത്സയിലുള്ളത് 2,14,900 പേർ; 212 ദിവസത്തിനിടെ ഏറ്റവും കുറവ്
പ്രതിവാര രോഗസ്ഥിരീകരണ നിരക്ക്  കഴിഞ്ഞ 109 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 43 ദിവസമായി 3 ശതമാനത്തിൽ താഴെ
ആകെ നടത്തിയത് 58.5 കോടി പരിശോധന.
പ്രധാനമന്ത്രിയുടെ ഓഫീസ്
ബെംഗളൂരു സൗത്തിന് പ്രധാനമന്ത്രിയുടെ അഭിനന്ദനം
ബെംഗളൂരു സൗത്തിന്റെ നൂറാമത് ജനൗഷധി കേന്ദ്രം, നമോ സൗജന്യ ഡയാലിസിസ് സെന്റർ, 4 മൊബൈൽ ഹെൽത്ത് ക്ലിനിക്കുകൾ എന്നിവയുടെ സമാരംഭത്തെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
ശ്രീ തേജസ്വി സൂര്യ എംപി യുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു.
"ബെംഗളൂരുവിന്റെ ശ്രദ്ധേയമായ നേട്ടം!"
-ND-
(
ഭവന, നഗരദാരിദ്ര ലഘൂകരണ മന്ത്രാലയം
'പരിപാലന അയൽക്കൂട്ട ചലഞ്ച്’ കൂട്ടായ്മ പ്രഖ്യാപിച്ചു
ന്യൂഡൽഹി, ഫെബ്രുവരി 18, 2021
കേന്ദ്ര ഭവന, നഗരകാര്യ മന്ത്രാലയത്തിന്റെ കീഴിലുള്ള സ്മാർട്ട് സിറ്റീസ് മിഷൻ, ബെർണാഡ് വാൻ ലിയർ ഫൗണ്ടേഷനും , സാങ്കേതിക പങ്കാളിയായ ഡബ്ല്യുആർഐ ഇന്ത്യയുമായി സഹകരിച്ച് ‘പരിപാലന അയൽക്കൂട്ട ചലഞ്ച്’  കൂട്ടായ്മയ്ക്കായി ഇരുപത്തിയഞ്ച് നഗരങ്ങളെ തിരഞ്ഞെടുത്തു. സർക്കാരിന്റെ സ്മാർട്ട് സിറ്റീസ് മിഷനു കീഴിൽ ശിശു സൗഹൃദ അയൽപക്കങ്ങൾ സൃഷ്ടിക്കാൻ സഹായിക്കുക എന്ന ലക്ഷ്യത്തോടെയുമുള്ള 3 വർഷത്തെ സംരംഭമാണിത്.
കൊച്ചിയും തിരുവനന്തപുരവും തിരഞ്ഞെടുക്കപ്പെട്ട നഗരങ്ങളിൽ ഉൾപ്പെടുന്നു. പദ്ധതിയുടെ വിജയകരമായ നടത്തിപ്പിനും, പൗരന്മാരുടെ പങ്കാളിത്തം ഉറപ്പാക്കുന്നതിനും, നിർദേശങ്ങളിൽ സമവായമുണ്ടാക്കുന്നതിനും, സാങ്കേതിക സഹായം, കാര്യക്ഷമത വർദ്ധിപ്പിക്കൽ, പരീക്ഷണത്തിനുള്ള പിന്തുണ എന്നിവ അടുത്ത ആറ് മാസം ലഭ്യമാക്കും.
RRTN/SKY
(Visitor Counter : 128
ന്യൂനപക്ഷകാര്യ മന്ത്രാലയം
രണ്ട് ലക്ഷത്തോളം പേര്ഇക്കൊല്ലംരാജ്യത്ത് നിന്ന്ഹജ്ജിന് പോയതായികേന്ദ്ര ന്യൂനപക്ഷകാര്യ മന്ത്രി മുഖ്താര്അബ്ബാസ് നഖ്വി
2020 ലെ ഹജ്ജിനുള്ള അപേക്ഷകള് ഒക്ടോബര് 10 മുതല്സ്വീകരിക്കും
(രാജ്യത്തിന്റെവിവിധ ഭാഗങ്ങളില് നിന്ന്ഇക്കൊല്ലം രണ്ട് ലക്ഷത്തിലേറെ പേര് 500 വിമാനങ്ങളിലായി 21 എംബാര്ക്കേഷന് കേന്ദ്രങ്ങളില് നിന്ന്ഹജ്ജിന് പോയതായികേന്ദ്ര ന്യൂനപക്ഷകാര്യ മന്ത്രി മുഖ്താര്അബ്ബാസ് നഖ്വിഅറിയിച്ചു. സബ്സിഡികൂടാതെയാണ് ഇത്രയും പേര് ഹജ്ജ് നടത്തിയതെന്നുംഅദ്ദേഹം ന്യൂഡല്ഹിയില്അവലോകന യോഗത്തിന് ശേഷം പറഞ്ഞു. ഇവരില് 48% പേര് വനിതകളായിരുന്നു. 2,340 മുസ്ലീം വനിതകള്'മെഹ്റം'അഥവാ പുരുഷസഹായിയെകൂടാതെയാണ്ഹജ്ജ് നിര്വ്വഹിച്ചത്. അടുത്ത വര്ഷത്തെ ഹജ്ജിന് മെഹ്റംകൂടാതെ അപേക്ഷിക്കുന്ന എല്ലാ വനിതകളെയും നറുക്കെടുപ്പ്സംവിധാനത്തിലൂടെഒഴിവാക്കുമെന്ന് ശ്രീ. നഖ്വിഅറിയിച്ചു.
അടുത്ത വര്ഷത്തെ ഹജ്ജിനുള്ള അപേക്ഷകള് ഈ മാസം 10 മുതല്സ്വീകരിച്ച്തുടങ്ങും. നവംബര് 10-ാം തീയതിവരെഓണ്ലൈനായി അപേക്ഷിക്കാം. എല്ലാഹജ്ജ്തീര്ത്ഥാടകര്ക്കുംഇ-വിസലഭ്യമാക്കാനുള്ളസംവിധാനം വികസിപ്പിച്ച്വരികയാണെന്നുംകേന്ദ്ര മന്ത്രി അറിയിച്ചു. മൊബൈല്ആപ്പ്വഴിയുംഹജ്ജ്യാത്രയ്ക്കുള്ള അപേക്ഷ സമര്പ്പിക്കാം.
അടുത്ത വര്ഷംആന്ധ്രാ പ്രദേശിലെവിജയവാഡയില്ഒരു എംബാര്ക്കേഷന് കേന്ദ്രം കൂടിആരംഭിക്കും. ഇതോടെരാജ്യത്തെ മൊത്തം എംബാര്ക്കേഷന് കേന്ദ്രങ്ങളുടെഎണ്ണം 22 ആകുമെന്നുംമുഖ്താര്അബ്ബാസ് നഖ്വിവ്യക്തമാക്കി.
ND
ആരോഗ്യ, കുടുംബക്ഷേമ മന്ത്രാലയം
കേരളം ഉള്പ്പെടെ ആറു സംസ്ഥാനങ്ങളിലെ ദേശീയ രോഗ നിയന്ത്രണ കേന്ദ്ര ശാഖകള്ക്ക് തറക്കല്ലിട്ടു;
ദ്രുതഗതിയിലുള്ള രോഗ നിർണയത്തിനും, സമയോചിതമായ നിരീക്ഷണത്തിനും ഈ കേന്ദ്രങ്ങൾ ഉത്തേജനം നൽകുമെന്ന് കേന്ദ്ര ആരോഗ്യ കുടുംബക്ഷേമ മന്ത്രി ഡോ മന്സുഖ് മാണ്ഡവ്യ
കേരളം ഉള്പ്പെടെ ആറു സംസ്ഥാനങ്ങളില് ആരംഭിക്കുന്ന നാഷണല് സെന്റര് ഫോര് ഡിസീസ് കണ്ട്രോളിന്റെ  ശാഖകള്ക്ക് കേന്ദ്ര ആരോഗ്യ കുടുംബക്ഷേമ മന്ത്രി ഡോ മന്സുഖ് മാണ്ഡവ്യ തറക്കല്ലിട്ടു. ഇതോടൊപ്പം എന്.സി.ഡി.സി ലബോറട്ടറിയുടെയും റസിഡന്ഷ്യല് ബ്ലോക്കുകളുടെയും ഉദ്ഘാടനവും അദ്ദേഹം നടത്തി. കേന്ദ്ര ആരോഗ്യ കുടുംബക്ഷേമ മന്ത്രാലയത്തിലെ ഡയറക്ടര് ജനറല് ഓഫ് ഹെല്ത്ത് സര്വീസിന്റെ കീഴിലുള്ള നാഷണല് സെന്റര് ഫോര് ഡിസീസ് കണ്ട്രോളിന്റെ സെന്റര് സെമിനാര് ഹാളില് നടന്ന ചടങ്ങില് വെര്ച്ച്വലായി കേന്ദ്ര വിദേശകാര്യ സഹമന്ത്രി വി. മുരളീധരനും കേരളത്തിൽ നിന്ന് പങ്കെടുത്തു.
കേരളത്തില് തിരുവനന്തപുരത്ത് ഐരാണിമുട്ടത്തുള്ള കുടുംബാരോഗ്യ കേന്ദ്രത്തിലാണ് എന്.സി.ഡി.സിയുടെ ശാഖ ആരംഭിക്കുന്നത്. കേരളത്തിന് പുറമെ ആന്ധ്രാപ്രദേശ്, അരുണാചല് പ്രദേശ്, മഹാരാഷ്ട്ര, തൃപുര, ഉത്തര്പ്രദേശ് എന്നിവിടങ്ങളിലാണ് എന്.സി.ഡി.സിയുടെ ശാഖകള് ആരംഭിക്കുന്നത്.'' സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും എന്.സി.ഡി.സി ശാഖകള് വേഗത്തിലുള്ള നിരീക്ഷണം, ദ്രുതഗതിയില് രോഗം കണ്ടെത്തല്, രോഗങ്ങളുടെ സമയോചിതമായ നിരീക്ഷണം എന്നിവയിലൂടെ പൊതുജനാരോഗ്യ അടിസ്ഥാന സൗകര്യങ്ങള്ക്ക് ഉത്തേജനം നല്കും. എല്ലാവര്ക്കും ആരോഗ്യം ഉറപ്പാക്കുന്നതില് ഗവണ്മെന്റ് ഒരു സമ്പൂര്ണ സമീപനമാണ് സ്വീകരിക്കുന്നത്'' തറക്കല്ലിടല് ചടങ്ങില് ഡോ. മന്സുഖ് മാണ്ഡവ്യ വ്യക്തമാക്കി.
രോഗ നിരീക്ഷണം വർധിപ്പിക്കുന്നതിനും രോഗലക്ഷണങ്ങൾ വിലയിരുത്തുന്നതിനും അടിയന്തര പൊതുജനാരോഗ്യ പ്രവർത്തനത്തിനുള്ള തെളിവുകൾ നൽകുന്നതിനും ഈ സൗകര്യം സഹായിക്കുമെന്ന് ചടങ്ങിൽ ഓൺലൈനായി പങ്കെടുത്ത കേന്ദ്ര സഹമന്ത്രി ശ്രീ വി മുരളീധരൻ പറഞ്ഞു.
എൻസിഡിസി പോലുള്ള കാര്യക്ഷമവും ശക്തവും വിശ്വസനീയവുമായ ഒരു ഏജൻസി ഉള്ളത് കോവിഡ് മഹാമാരി പോലെയുള്ള സാഹചര്യങ്ങളിൽ ആരോഗ്യ സേവനങ്ങൾ സമയബന്ധിതമായി വിതരണം ചെയ്യുന്നത് ഉറപ്പാക്കും. സംസ്ഥാനത്തിന്റെ അടിസ്ഥാന സൗകര്യങ്ങള് ശക്തിപ്പെടുത്തിയതിന് പ്രധാനമന്ത്രി ശ്രീ നരേന്ദ്ര മോദിയോടും കേന്ദ്ര ആരോഗ്യ കുടുംബ ക്ഷേമ മന്ത്രാലയത്തോടും ശ്രീ വി മുരളീധരൻ നന്ദി അറിയിച്ചു.
മൊത്തം 30 എന്.സി.ഡി.സി ശാഖകള് ആരംഭിക്കുന്നതിനുള്ള നിര്ദ്ദേശമാണ് കേന്ദ്ര ആരോഗ്യ കുടുംബക്ഷേമ മന്ത്രാലയത്തിനുള്ളത്. ഇത് എന്.സി.ഡി.സിയുടെ പ്രവര്ത്തനങ്ങളെ വികേന്ദ്രീകരിക്കുകയും രോഗങ്ങള് പൊട്ടിപ്പുറപ്പെടുന്നതിനെ കാര്യക്ഷമമായി നേരിടുന്നതിന് സംസ്ഥാനങ്ങളെ പ്രാപ്തരാക്കുകയും ചെയ്യും. ഇവയിൽ ആദ്യത്തെ ബാച്ചിനാണ് ഇന്ന് തറക്കല്ലിട്ടത് . തിരുവനന്തപുരത്ത് ഐരാണിമുട്ടം കുടുംബാരോഗ്യ കേന്ദ്രത്തിലെ 1.5 ഏക്കര് സ്ഥലത്താണ് എന്.സി.ഡി.സിയുടെ ശാഖയുടെ നിര്മ്മാണം നടക്കുക. മൊത്തം 14 കോടി രൂപയാണ് ഇതിന്റെ നിർമ്മാണ ചിലവ് പ്രതീക്ഷിക്കുന്നത് 1.38 കോടി രൂപ കേന്ദ്ര ഗവണ്മെന്റ് ഇതിനകം അനുവദിച്ചു കഴിഞ്ഞിട്ടുണ്ട്.
--ND--
(Visitor Counter : 138
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസിൽ ഹെവിവെയ്റ്റ് പാരാ പവർലിഫ്റ്റിംഗിൽ സ്വർണമെഡൽ നേടിയ സുധീറിനെ പ്രധാനമന്ത്രി അഭിനന്ദിച്ചു
കോമൺവെൽത്ത് ഗെയിംസിൽ പാരാ പവർലിഫ്റ്റിംഗ് പുരുഷ ഹെവിവെയ്റ്റ് ഇനത്തിൽ സ്വർണമെഡൽ നേടിയ സുധീറിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു;
" കോമൺവെൽത്ത് ഗെയിംസിൽ പാരാ-സ്പോർട്സ് മെഡൽ വേട്ടയിൽ സുധീറിന്റെ മികച്ച തുടക്കം! അഭിമാനകരമായ സ്വർണം നേടി, അദ്ദേഹം വീണ്ടും തന്റെ അർപ്പണബോധവും നിശ്ചയദാർഢ്യവും കാണിച്ചു . സ്ഥിരതയോടെ കളിക്കളത്തിൽ അദ്ദേഹം മികച്ച പ്രകടനം നടത്തുന്നു. വരാനിരിക്കുന്ന എല്ലാ ശ്രമങ്ങൾക്കും അഭിനന്ദനങ്ങളും ആശംസകളും. ."
--ND--
(A great start to the CWG 2022 para-sports medal count by Sudhir! He wins a prestigious Gold and shows yet again his dedication and determination. He has been consistently performing well on the field. Congratulations and best wishes to him for all upcoming endeavours. pic.twitter.com/6V2mXZsEma
— Narendra Modi  August 5, 2022
ഉപരാഷ്ട്രപതിയുടെ കാര്യാലയം
യോഗ ദൈനംദിന ജീവിതത്തിന്റെ ഭാഗമാക്കണമെന്ന് ഉപരാഷ്ട്രപതി ജനങ്ങളോട് അഭ്യർത്ഥിച്ചു
ന്യൂഡൽഹി, ജൂൺ 21, 2021
യോഗയെ തങ്ങളുടെ ദൈനംദിന ജീവിതത്തിന്റെ ഭാഗമാക്കണമെന്ന് ഉപരാഷ്ട്രപതി ശ്രീ എം വെങ്കയ്യ നായിഡു ജനങ്ങളോട് അഭ്യർത്ഥിച്ചു. അന്താരാഷ്ട്ര യോഗ ദിനത്തോടനുബന്ധിച്ച് ജനങ്ങൾക്ക് ആശംസകൾ നേർന്ന അദ്ദേഹം യോഗ ശാരീരികമായും മാനസികമായും സഹായിക്കുക മാത്രമല്ല സമൂഹത്തിന്റെ ആരോഗ്യം മെച്ചപ്പെടുത്തുകയും ചെയ്യുന്നു എന്ന് ചൂണ്ടിക്കാട്ടി. “ഇത് ജനങ്ങൾക്കും രാജ്യത്തിനും നല്ലതാണ്”, അദ്ദേഹം കൂട്ടിച്ചേർത്തു.
ഇന്ന് രാവിലെ ഉപ-രാഷ്ട്രപതി നിവാസിൽ ശ്രീ നായിഡു അദ്ദേഹത്തിന്റെ പത്നി ശ്രീമതി ഉഷമ്മയോടൊപ്പം യോഗ ചെയ്തു.
RRTN/SKY
(Visitor Counter : 130
പ്രധാനമന്ത്രിയുടെ ഓഫീസ്
ഫിജിയുടെ പ്രധാനമന്ത്രിയായി തിരഞ്ഞെടുക്കപ്പെട്ട സിതിവേനി റബുക്കയെ പ്രധാനമന്ത്രി അഭിനന്ദിച്ചു
ഫിജിയുടെ പ്രധാനമന്ത്രിയായി തിരഞ്ഞെടുക്കപ്പെട്ട സിതിവേനി റബുകയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു;
"ഫിജിയുടെ പ്രധാനമന്ത്രിയായി തിരഞ്ഞെടുക്കപ്പെട്ടതിന് അഭിനന്ദനങ്ങൾ സിതിവേനി റബുക്ക. ഇന്ത്യയും ഫിജിയും തമ്മിലുള്ള ഉറ്റതും ദീർഘകാലത്തെയും ബന്ധം കൂടുതൽ ശക്തിപ്പെടുത്തുന്നതിന് ഒരുമിച്ച് പ്രവർത്തിക്കാൻ ഞാൻ ആഗ്രഹിക്കുന്നു."
Congratulations @slrabuka on your election as the Prime Minister of Fiji. I look forward to working together to further strengthen the close and long-standing relations between India and Fiji.
— Narendra Modi  December 24, 2022
പ്രധാനമന്ത്രിയുടെ ഓഫീസ്
മന് കി ബാത്ത് അടിസ്ഥാനമാക്കിയുള്ള ഒരു മാസിക പ്രധാനമന്ത്രി പങ്കിട്ടു
അടുത്ത മന് കി ബാത്ത് ഏപ്രില് 24ന്
പ്രധാനമന്ത്രി ശ്രീ നരേന്ദ്ര മോദി മന് കി ബാത്തിന്റെ കഴിഞ്ഞ ലക്കത്തെ അടിസ്ഥാനമാക്കി ഒരു മാസിക പങ്ക് വച്ചു. ഏപ്രില് 24-ന് അടുത്ത ലക്കത്തിനായി ട്യൂണ് ചെയ്യാനും പ്രധാനമന്ത്രി ജനങ്ങളോട് ആവശ്യപ്പെട്ടു.
പ്രധാനമന്ത്രി ട്വീറ്റ് ചെയ്തു:
'ഇന്ത്യയുടെ കയറ്റുമതി കുതിച്ചുചാട്ടം, ആയുര്വേദ സ്റ്റാര്ട്ടപ്പുകള്, ജലസംരക്ഷണം, പരമ്പരാഗത മേളകള് തുടങ്ങിയ വൈവിധ്യമാര്ന്ന വിഷയങ്ങളെ കുറിച്ച് കഴിഞ്ഞ മാസം നാം ചര്ച്ച ചെയ്ത മന് കി ബാത്തിലെ രസകരമായ പരാമർശങ്ങൾ അടങ്ങിയ മാസിക ഇതാ. 24-ന് അടുത്ത ലക്കത്തില് ഒപ്പം ചേരൂ.
http://davp.nic.in/ebook/mib/MannKiBaat_Hindi/index.html"
--ND--
(Here is an interesting magazine on last month’s #MannKiBaat in which we discussed diverse topics like India’s exports jump, Ayurveda start-ups, water conservation and traditional fairs. Do join the next episode on the 24th. https://t.co/zXUYIrR3bk
— Narendra Modi  April 17, 2022
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 40 കോടി പിന്നിട്ടു
രോഗമുക്തി നിരക്ക് 97.31 ശതമാനമായി വർധിച്ചു
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 41,157 പേർക്ക്
രാജ്യത്ത് ചികിത്സയിലുള്ളവരുടെ എണ്ണം 4,22,660; ചികിത്സയിലുള്ളത് ആകെ രോഗബാധിതരുടെ 1.36%
പ്രതിദിന രോഗസ്ഥിരീകരണ നിരക്ക്  തുടർച്ചയായി 27-ാം ദിവസവും 3 ശതമാനത്തിൽ താഴെ
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 40 കോടി പിന്നിട്ടു. ഇന്ന് രാവിലെ 7 വരെയുള്ള താൽക്കാലിക റിപ്പോർട്ട് അനുസരിച്ച് 50,46,387 സെഷനുകളിലൂടെ ആകെ 40,49,31,715 വാക്സിൻ ഡോസ് നൽകി. കഴിഞ്ഞ 24 മണിക്കൂറിനുള്ളിൽ 51,01,567 ഡോസ് വാക്സിൻ നൽകി.
ഇതിൽ ഇനിപ്പറയുന്നവ ഉൾപ്പെടുന്നു:
ആരോഗ്യപ്രവർത്തകർ
ഒന്നാം ഡോസ് 1,02,69,092
രണ്ടാം ഡോസ് 75,40,656
മുന്നണിപ്പോരാളികൾ
ഒന്നാം ഡോസ് 1,77,92,396
രണ്ടാം ഡോസ് 1,03,48,504
18-44 പ്രായപരിധിയിലുള്ളവർ
ഒന്നാം ഡോസ് 12,42,65,428
രണ്ടാം ഡോസ് 48,64,609
45-59 പ്രായപരിധിയിലുള്ളവർ
ഒന്നാം ഡോസ് 9,74,79,640
രണ്ടാം ഡോസ് 2,90,71,946
60നുമേൽ പ്രായമുള്ളവർ
ഒന്നാം ഡോസ് 7,20,87,206
രണ്ടാം ഡോസ് 3,12,12,238
ആകെ 40,49,31,715
ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
രാജ്യത്താകെ ഇതുവരെ 3,02,69,796 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളിൽ 42,004 പേർ സുഖം പ്രാപിച്ചു. ദേശീയ രോഗമുക്തി നിരക്ക് പതിവായി വർധിച്ച് 97.31% ആയി.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 41,157 പേർക്കാണ്.
തുടർച്ചയായ 21-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
നിലവിൽ രാജ്യത്തു ചികിത്സയിലുള്ളത് 4,22,660 പേരാണ്. ഇത് രാജ്യത്തെ ആകെ രോഗബാധിതരുടെ 1.36% മാത്രമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 19,36,709 പരിശോധനകൾ നടത്തി. ആകെ 44.39 കോടി  പരിശോധനകളാണ് ഇന്ത്യ ഇതുവരെ നടത്തിയത്.
(പരിശോധനകൾ വർധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് തുടർച്ചയായി കുറയുകയാണ്. പ്രതിവാര രോഗസ്ഥിരീകരണ നിരക്ക് നിലവിൽ 2.08 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.13 ശതമാനവുമാണ്. പ്രതിദിന രോഗസ്ഥിരീകരണ നിരക്ക് തുടർച്ചയായ 27-ാം ദിവസവും 3 ശതമാനത്തിൽ താഴെയാണ്. ഇതു തുടർച്ചയായ 41-ാം ദിവസവും 5 ശതമാനത്തിൽ താഴെ തുടരുന്നു.
നിയമ, നീതി മന്ത്രാലയം
എല്ലാവർക്കും താങ്ങാനാവുന്ന ചെലവിൽ നീതി ലഭ്യമാക്കണമെന്ന് ഉപരാഷ്ട്രപതി
(ന്യൂഡൽഹി: നവംബർ 2, 2021
എല്ലാവർക്കും താങ്ങാനാവുന്ന ചെലവിൽ നീതി പ്രാപ്യമാക്കാനും കോടതികളിലെ കാലതാമസം കുറയ്ക്കാനും ഉപരാഷ്ട്രപതി ശ്രീ എം വെങ്കയ്യ നായിഡു ആഹ്വാനം ചെയ്തു.
യഥാസമയം നീതി ലഭ്യമാക്കുക എന്നത് നിർണായകമായതിനാൽ കോടതികളിൽ കേസുകൾ കെട്ടിക്കിടക്കുന്നതും കേസുകൾ പരിഹരിക്കുന്നതിലെ അമിതമായ കാലതാമസവും ഒഴിവാക്കാനുള്ള വഴികൾ കണ്ടെത്തേണ്ടതുണ്ടെന്ന് ദാമോദരം സഞ്ജീവയ്യ നിയമ സർവകലാശാല സംഘടിപ്പിച്ച ‘ആസാദി കാ അമൃത് മഹോത്സവ്’ ആഘോഷങ്ങൾ ഉദ്ഘാടനം ചെയ്തുകൊണ്ട് ഉപരാഷ്ട്രപതി ശ്രീ നായിഡു പറഞ്ഞു.
കേന്ദ്ര ഗവൺമെന്റിന്റെയും സംസ്ഥാനങ്ങളുടെയും ശ്രദ്ധ ജുഡീഷ്യൽ ഒഴിവുകൾ നികത്തുന്നതിലും ആവശ്യമായ അടിസ്ഥാന സൗകര്യങ്ങൾ സൃഷ്ടിക്കുന്നതിലായിരിക്കണമെന്നും അദ്ദേഹം പറഞ്ഞു. നിയമനടപടികളുടെ ചെലവ് സാധാരണക്കാരന് നീതിന്യായ വ്യവസ്ഥയുടെ പ്രയോജനം ലഭ്യമാക്കുന്നതിന് തടസ്സമാകരുത്.
ജനങ്ങൾക്ക് വേഗത്തിലുള്ള നീതി ഉറപ്പാക്കാൻ വിവരസാങ്കേതികവിദ്യയുടെ ഉപയോഗത്തിനായി ശ്രീ നായിഡു ആഹ്വാനം ചെയ്തു. ബദൽ തർക്ക പരിഹാര സംവിധാനങ്ങൾ പൂർണ്ണമായും പ്രയോജനപ്പെടുത്താനും അദ്ദേഹം ആവശ്യപ്പെട്ടു.
ദാരിദ്ര്യം, ലിംഗവിവേചനം, നിരക്ഷരത, ജാതീയത, അഴിമതി എന്നിവ നിർമ്മാർജ്ജനം ചെയ്യാൻ സ്വാതന്ത്ര്യ സമരത്തിന്റെ മാതൃകയിൽ ഒരു വലിയ ദേശീയ പ്രസ്ഥാനത്തിന്റെ സമയം അതിക്രമിച്ചിരിക്കുന്നുവെന്ന് അദ്ദേഹം പറഞ്ഞു.
മതത്തിന്റെയോ പ്രദേശത്തിന്റെയോ ഭാഷയുടെയോ മറ്റ് വിഷയങ്ങളുടെയോ പേരിൽ ഭിന്നിപ്പുണ്ടാക്കാൻ ഇന്ത്യയോട് ശത്രുതയുള്ള ശക്തികൾ നടത്തുന്ന ശ്രമങ്ങൾക്കെതിരെയും അദ്ദേഹം മുന്നറിയിപ്പ് നൽകി.
RRTN
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ ചികിത്സയിലുള്ള കോവിഡ് രോഗികളുടെ എണ്ണം തുടർച്ചയായി കുറഞ്ഞു ഇന്ന് 2.81 ലക്ഷമായി; ഇത് ആകെ രോഗികളുടെ 2.78 ശതമാനം മാത്രം
ഇന്ത്യയിൽ ചികിത്സയിലുള്ള കോവിഡ് രോഗികളുടെ എണ്ണം തുടർച്ചയായി കുറഞ്ഞു, ആകെ രോഗികളുടെ മൂന്ന് ശതമാനത്തിൽ താഴെയായി. 2,81,919 പേരാണ് നിലവിൽ ചികിത്സയിലുള്ളത്. ഇത് ആകെ രോഗബാധിതരുടെ 2.78% ശതമാനം മാത്രമാണ്.
കഴിഞ്ഞ 24 മണിക്കൂറിൽ രാജ്യത്ത് പുതുതായി 23,067 പേർക്ക് രോഗം സ്ഥിരീകരിച്ചു. ഇതേകാലയളവിൽ 24,661 പേരാണ് രോഗ മുക്തരായത്.
ദശലക്ഷം പേരിലെ രോഗബാധിതരുടെ എണ്ണം ഏറ്റവും കുറവുള്ള രാജ്യങ്ങളിൽ ഒന്നാണ് ഇന്ത്യ . ആഗോളതലത്തിൽ ഇത് 9931 ആണ്.
ആകെ രോഗമുക്തരുടെ എണ്ണം 0.97 കോടിയായി  ഉയർന്നു. 95.77% ആണ് രോഗമുക്തി നിരക്ക്.
രോഗമുക്തരുടെയും ചികിത്സയിൽ ഉള്ളവരുടെയും എണ്ണം തമ്മിലുള്ള അന്തരം 94,35,915 ആണ്.
പുതുതായി രോഗമുക്തരായവരുടെ 75.86 % വും പത്ത് സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്. 4801 പേർ രോഗ മുക്തരായ കേരളമാണ് കഴിഞ്ഞ 24 മണിക്കൂറിൽ രോഗമുക്തി നേടിയവരുടെ എണ്ണത്തിൽ മുന്നിൽ. മഹാരാഷ്ട്രയില് 3,171 പേരും, പശ്ചിമബംഗാളിൽ 2,054 പേരും രോഗ മുക്തരായി.
പുതിയ രോഗബാധിതരുടെ 77.38% പത്ത് സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്. കേരളത്തിലാണ് കൂടുതല് – 5,177 പേര്. മഹാരാഷ്ട്രയിൽ 3,580 പേര്ക്കും, പശ്ചിമബംഗാളിൽ 1,590 പേർക്കും ഇന്നലെ രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ 336 പേരാണ് കോവിഡ് ബാധിച്ച് മരിച്ചത്. ഇതില് 81.55% പത്ത് സംസ്ഥാനങ്ങൾ/കേന്ദ്രഭരണപ്രദേശങ്ങളില് ആണ്. ഏറ്റവും കൂടുതൽ മരണം റിപ്പോർട്ട് ചെയ്തത് മഹാരാഷ്ട്രയിലാണ്-89 പേർ. ഡല്ഹിയില് 37പേരും, പശ്ചിമബംഗാളിൽ 32 ഉം മരിച്ചു.
ദശലക്ഷം പേരിലെ മരണസംഖ്യ ഏറ്റവും കുറവുള്ള രാജ്യങ്ങളിൽ ഒന്നാണ് ഇന്ത്യ . 1.45 ശതമാനമാണ് ഇന്ത്യയിലെ കോവിഡ് മരണനിരക്ക്.
പ്രധാനമന്ത്രിയുടെ ഓഫീസ്
തന്ത്രപരമായി പ്രധാനപ്പെട്ട 928 ലൈനുകളുടെ പുനഃസ്ഥാപന യൂണിറ്റുകൾ/ഉപ-സംവിധാനങ്ങൾ/സ്പെയറുകൾ ഘടകങ്ങൾ എന്നിവയുടെ നാലാമത്തെ തദ്ദേശീയ പട്ടികയ്ക്ക് പ്രതിരോധ മന്ത്രാലയം അംഗീകാരം നൽകി.
പ്രതിരോധ മേഖലയുടെ ഗുണപരമായ വികസനമെന്ന് പ്രധാനമന്ത്രി ഇതിനെ വിശേഷിപ്പിച്ചു
തന്ത്രപരമായി പ്രധാനപ്പെട്ട 928 ലൈൻ പുനഃസ്ഥാപന യൂണിറ്റുകളുടെ  നാലാമത്തെ തദ്ദേശീയ പട്ടിക  അംഗീകരിച്ചതായി പ്രതിരോധ മന്ത്രി ശ്രീ രാജ്നാഥ് സിംഗ് ട്വീറ്റിൽ അറിയിച്ചു. 715 കോടി രൂപയുടെ ബദൽ ഇറക്കുമതി മൂല്യമുള്ള ഉയർന്ന നിലവാരത്തിലുള്ള സാമഗ്രികളും സ്പെയറുകളും പട്ടികയിൽ ഉൾപ്പെടുന്നു.
ശ്രീ രാജ്നാഥ് സിംഗിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
“പ്രതിരോധ മേഖലയ്ക്ക് അനുകൂലമായ വികസനം. ഇത് സ്വയംപര്യാപ്ത ഭാരതത്തിനായുള്ള നമ്മുടെ നിശ്ചയദാർഢ്യത്തിന് ശക്തി പകരുകയും പ്രാദേശിക സംരംഭകരെ പ്രോത്സാഹിപ്പിക്കുകയും ചെയ്യും".
More details can be found here;
https://pib.gov.in/PressReleasePage.aspx?PRID=1923971